CELEX: C2006/086/75
Language: fi
Date: 2006-04-08 00:00:00
Title: Asia T-44/06: Kanne  14.2.2006  — komissio v. Elliniki Etaireia Epicheirimatikis Protovoulias ja viisi muuta

8.4.2006   
            
            
               FI
            
            
               Euroopan unionin virallinen lehti
            
            
               C 86/37
            
         Kanne 14.2.2006 — komissio v. Elliniki Etaireia Epicheirimatikis Protovoulias ja viisi muuta
   (Asia T-44/06)
   (2006/C 86/75)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: Maria Patakia, edustajanaan asianajaja Spiridonas Xatsigiannis)
   
      Vastaaja: Elliniki Etaireia Epicheirimatikis Protovoulias — Hellenic Ventures S.A., Konstantinos Katsigiannis, Panagiotis Chronopoulos, Minas Patsouris, Nikolaos Poulakos ja Robert Ceurvorst
   Vaatimukset
   
               —
            
            
               Yhtäältä ensimmäisenä vastaajana mainittu yhtiö ja toisaalta yhteisvastuullisesti tämän kanssa 2. — 6. vastaaja on velvoitettava palauttamaan komissiolle koko ennakkosumma, jonka ensimmäisenä mainittu vastaaja sai yhteisöltä, eli 70 000 ecua, nykyisin euroa, korkoineen, jotka sopimuksessa sovitun mukaisesti laskettuna 12.2.2006 asti ovat 103 423,54 ecua, nykyisin euroa, eli yhteensä 171 939,18 ecua, nykyisin euroa, ja sen lisäksi edelleenkin sopimusperusteista kuukausittaista korkoa 1,5 prosenttia eli 34,52 ecua, nykyisin euroa, päivässä 1.1.2006 alkaen aina siihen saakka, kunnes vastaajat ovat täysimääräisesti maksaneet saatavan
            
         
               —
            
            
               Vastaajat on yhteisvastuullisesti velvoitettava korvaamaan komission yleiset oikeudenkäyntikulut, mukaan lukien komission asianajajien palkkiot.
            
         Oikeudelliset perusteet ja pääasialliset perustelut
   Euroopan yhteisö, jotka Euroopan komissio edustaa, teki ensimmäisenä mainittuna vastaajana olevan yhtiön, jonka osakkeenomistajia ja hallituksen jäseniä tai johtajia muut vastaajat ovat, kanssa Seed Fund 601 -nimisen sopimuksen ”alkupääomaa tarjoavien kassojen perustamista ja kehittämistä koskevan toimintamallin (seed capital)” (1) puitteissa.
   Sopimuksessa komissio sitoutui myöntämään ensimmäisenä mainitulla vastaajalle enintään 350 000 ecua taloudellista tukea etumaksuna, joka pitää palauttaa tietyillä edellytyksillä. Tämä etumaksu oli tarkoitettu kattamaan enintään 50 prosenttia toimintakuluista, joita ensimmäisenä mainitulle vastaajalle kertyy, kun se toimii Kreikassa kassana, josta myönnetään yhtiöille alkupääomaa. Sopimuksen nojalla komissio maksoi ensimmäisenä mainitulle vastaajalle ensimmäisen vuosittaisen etumaksun, jonka suuruus oli 70 000 ecua.
   Komissio ilmoitti vastaajalle 16.7.1994 päivätyllä kirjeellä sopimuksen purkamisesta ja kehotti vastaajaa palauttamaan korkoineen 70 000 ecua. Komissio ilmoitti 19.9.1994 päivätyllä kirjeellään, että tämä päätös johtui siitä, että vastaaja kieltäytyi sopimuksen 8.1 artiklan vastaisesti alistumasta komission taloudellisia tarkastuksia suorittavan yksikön tarkastajien tekemään yksityiskohtaiseen tarkastukseen. Komissio oli katsonut, että tällainen tarkastus oli välttämätön, komission sellaisen virkamiehen toteamusten takia, joka oli tehnyt paikan päällä tarkastuksen ja joka oli ilmaissut vakavia epäilyjä siitä, täyttivätkö sijoitukset, joita ensiksi mainittu vastaajana oleva yritys oli rahoittanut, kirjallisesti sovitut edellytykset.
   Vaikka ensiksi mainittua vastaajaa toistuvasti kehotettiin maksamaan saatava, se ei palauttanut vaadittua summaa.
   Kanteellaan komissio vaatii edellä mainitun velkaa olevan summan maksamista sille kertyvien korkoineen.
   
      (1)  EYVL C 306, 1.12.1988, s. 12.